
ΕΛΛΗΝΙΚΗ ΔΗΜΟΚΡΑΤΙΑ
               ΥΠΟΥΡΓΕΙΟ ΠΑΙΔΕΙΑΣ,

               ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ
 ΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ & Β/ΘΜΙΑΣ
ΕΚΠ/ΣΗΣ  ΘΕΣΣΑΛΙΑΣ
Δ/ΝΣΗ Β/ΘΜΙΑΣ ΕΚΠ/ΣΗΣ ΜΑΓΝΗΣΙΑΣ
6Ο ΓΥΜΝΑΣΙΟ ΒΟΛΟΥ

ΧΑΪΔΑΡΙΟΥ 12    Τ.Κ.   38221 ΒΟΛΟΣ

ΤΗΛ – FAX 24210 46374

Email: mail@6gym-volou.mag.sch.gr
Πληροφορίες: Δημοσθένης Τριανταφύλλου
	ΒΟΛΟΣ, 6/3/2019
Αριθ. Πρωτ: 177   
ΠΡΟΣ: Δ.Δ.Ε. Μαγνησίας   
ΚΟΙΝ.: Τουριστικά Γραφεία


ΘΕΜΑ:         Προκήρυξη εκδήλωσης ενδιαφέροντος για τετραήμερη   εκπαιδευτική εκδρομή    

      του 6ου Γυμνασίου Βόλου στην  Δυτική Ελλάδα στο πλαίσιο  περιβαλλοντολογικού  προγράμματος από   18/4/2019 - 21/4/2019
                     Σε εφαρμογή της Y.A. 33120/ΓΔ4/28-2-2017 (ΦΕΚ 681/τ.Β/06-03-2017) το  6ο Γυμνάσιο Βόλου διενεργεί προκήρυξη εκδήλωσης ενδιαφέροντος για τη διοργάνωση εκπαιδευτικής εκδρομής  στην  Δυτική Ελλάδα. 

Διάρκεια: Πέμπτη 18/3 έως Κυριακή 21/4/2019 (4 ημέρες / 3 νύχτες )

Προβλεπόμενος αριθμός συμμετεχόντων: 25 μαθητές και 2 καθηγητές (αρχηγός & 1 συνοδός) και ένας  γονέας.
Πρόγραμμα:
1η μέρα:  Πέμπτη 18.4.2019: Αναχώρηση το πρωί από το σχολείο.  Βόλος- Κόνιτσα-Γιάννενα- . (Διανυκτέρευση) .
2η μέρα: Παρασκευή 19.4.2019 :  Γιάννενα- Άρτα- Πάργα. (Διανυκτέρευση).
3η μέρα:  Σάββατο  20.4.2019: Πάργα- Πρέβεζα- Βόνιτσα -Μεσσολόγγι. (Διανυκτέρευση).
4η μέρα : Κυριακή 21.4.2019 : Μεσσολόγγι- Ναύπακτος- Γαλαξίδι – Βόλος.
Ως μεταφορικό μέσο θα χρησιμοποιηθεί πούλμαν, το οποίο πρέπει να πληροί όλους τους προβλεπόμενους από τον νόμο όρους και προϋποθέσεις, με άδεια κυκλοφορίας κατά προτίμηση μετά το 2000 (τα απαιτούμενα δικαιολογητικά για το πούλμαν θα κατατεθούν μαζί με την προσφορά στο σχολείο) . 

Η οικονομική προσφορά θα αφορά:

Α)  όλες τις απαιτούμενες με πούλμαν  μετακινήσεις, από Βόλο – Δυτική Ελλάδα- Βόλο και τις μετακινήσεις στις περιοχές που ορίζονται σύμφωνα με το πρόγραμμα και υπό τις οδηγίες του Αρχηγού της εκδρομής και των συνοδών εκπαιδευτικών. 
Β). Διανυκτέρευση  με πρωινό, σε  τρίκλινα δωμάτια  για τους μαθητές, και συγκεκριμένα  για 12 αγόρια και   12 κορίτσια,  ένα  δίκλινο για τον γονέα με το παιδί του  καθώς και δύο  μονόκλινα  για τις εκπαιδευτικούς. Στην προσφορά να συμπεριλαμβάνονται και οι φόροι των ξενοδοχείων.
Γ) Υποχρεωτική ασφάλεια αστικής ευθύνης του Πρακτορείου, σύμφωνα με την κείμενη νομοθεσία και πρόσθετη ασφάλεια που καλύπτει τα έξοδα σε περίπτωση ατυχήματος ή ασθένειας. 

Μαζί με την προσφορά θα κατατίθεται και φωτοτυπία της άδειας λειτουργίας του ταξιδιωτικού πρακτορείου από τον ΕΟΤ και της Ασφαλιστικής του κάλυψης.
Παρακαλούνται τα Τουριστικά Γραφεία, τα οποία πληρούν τις νόμιμες προϋποθέσεις και ενδιαφέρονται να αναλάβουν την υλοποίηση της εκδρομής, να αποστείλουν κλειστή προσφορά στο σχολείο.
Η επιλογή του πρακτορείου θα γίνει από πενταμελή επιτροπή του σχολείου και θα συνεκτιμηθούν:

1. Η προσφερόμενη τιμή

2. Οι προσφερόμενες  υπηρεσίες

Διευκρινίσεις προς τους ενδιαφερομένους μέχρι την προθεσμία υποβολής των προσφορών.
Μετά την επιλογή του πρακτορείου θα υπογραφεί συμφωνητικό μεταξύ του πρακτορείου και του σχολείου. Τα χρήματα θα κατατεθούν σε τρεις δόσεις. Η τελευταία δόση του υπολοίπου ποσού, 15% του συνολικού ποσού, θα καταβληθεί αμέσως μετά την επιστροφή.

Το σχολείο διατηρεί το δικαίωμα να κάνει τροποποιήσεις στο πρόγραμμα της εκδρομής και να ζητήσει γραπτές διευκρινήσεις σχετικά με την εκδρομή.

Οι παραπάνω όροι υπόκεινται σε αναπροσαρμογή σε περίπτωση αλλαγής του υφιστάμενου Νομικού πλαισίου από το ΥΠ.Π.Ε.Θ.
Μαζί με την προσφορά θα κατατεθεί και φωτοτυπία της άδειας λειτουργίας του ταξιδιωτικού πρακτορείου από τον ΕΟΤ και της Ασφαλιστικής του κάλυψης.
Κατάθεση προσφορών μέχρι Τρίτη  12 Μαρτίου  2019, ώρα 12 μ.μ. στο σχολείο, 6ο Γυμνάσιο Βόλου.
Ο Διευθυντής

                                                                                                                Δημοσθένης Τριανταφύλλου
                                                                                                                  Φυσικός ΠΕ 04.01
